ઓપરેશનની વાત થઈ રહી છે તો જાણકારી એ છે કે ઓપરેશનની શરૂઆત પશ્ચિમી દેશોથી નથી થઈ, મોટા ભાગે લોકો એવું સમજે છે. હા પશ્ચિમી દેશોમાં ઓપરેશનમાં નવી નવી શોધ જરૂર થઈ છે અને થઈ રહી છે, પરતું આની શરૂઆત ભારતમાં જ થઈ હતી. અત્યારે નહિ સેંકડો વર્ષો પહેલાં થઈ છે. જે લોકો આયુર્વેદમાં જાણકારી રાખે છે તેઓ આયુર્વેદના મહાન જ્ઞાતા સુશ્રુતનું નામ તો જરૂર જાણતા જ હશે. સુશ્રુત મોટા સિદ્ધહસ્ત સર્જન – શલ્ય ચિકિત્સક હતા. તેઓએ ઘણાં ઇન્સ્ટ્રુમેન્ટ તૈયાર કર્યાં હતાં, જેના વડે નાજુક ઓપરેશન પણ તેઓ સફળતાપૂર્વક કરતા હતા.